《李简夫知易用其父韵见贻且示和陶一编并和二》
宋代·孙应时

晚矣归来悟昨非，喜君先我和陶计。
何嫌潦倒心长在，故想呻吟气不衰。
春日莺啼花发处，秋空云静月明时。
个中差胜长安客，俯仰无宁似戚施。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。